'Mbrà 'a nuttate de l'11 e d'u 12 novemmre 1940, pe vie de l'imbortaznza strateggeca e militare soje, 'a cetate subbì 'nu devastande attacche da vanne d'a Royal Navy. 'A denameche de l'azione avenìe attendamende studiate da le giappunise pe pò ausarle jndr'à l'attacche a 'a base de Pearl Harbor. Duranne quedda notte, 21 apparecchie d'u tipe Farey Swordfish ca tenèvene silure e bombe, se 'nzipparene da 'a portapparecchie inglese Illustrious, ca se acchiave a 170 miglia da 'a coste scortate da le nave da battagghie Malaya, Ramilies, Valiant, Warspite, de le ingrociature Gloucester, York e da 13 cacciatorpediniere. A 'u comanne stave l'ammiraglie Andrew Cunningham. Le apparecchie inglise partite jndr'à doje ondate successive arrevarene indisturbate a Tarde. Grazie a 'na precedende ricognizione ca non g'avenìe condrastate da 'a difese tagliàne, le pilote 'nglise canuscevane perfettamedne le aunità da culpì, ca erene 'mbrà l'otre dotate de rezze parasilure insufficiende e prutette da quacche ballone de sbarramende. Jndr'à l'attacche 'a flotte tagliàne avìe danne tuèste tuèste. 'A corazzate Conte de Cavour avìe le danne cchiù gruèsse, venenne parzialmende affunnate. Pò avenèrene danneggiate le corazzate Caio Duilio e Littorio e l'ingrociatore Trende. Danne avenèrene repurtate pure da doje cacciatorpediniere Libeccio e Pessagno. Avenèeren attaccate pure 'nu sacche de deposite de carburande sus 'a terraferma. Spiccianne 'u vulanze avère state de 85 muerte, e de chiste 55 civile, e de 581 ferite, pure ca 'u Bollettine de Uerre d'u Comande Supreme n.158 d'u 12 novemmre 1940 diceve ca non g'avera stà nisciuna vittime. Une de le tragece recorde de quedda battagghie pe l'abitande de Tarde, testimone d'u fatte, avère state quidde de sendè da 'u mare le luccule straziande e de sofferenze de le militare tagliàne 'mbarcate sus a le nave sckuasciate, vittime de le bombardaminde.

'A vanna de mmienze accumenzave cu 'a rappresendazione d'a leggende aviatorie de Alessandre Magne, simbole d'a superbie punite (vè 'ndruche 'a vôsce Vole de Alessandre). A quiste seguivane dece tunne cu figure.

'A chiesere presende 'a facciate e le fianghe a arcate cecate, coronate da caditoie simile a chidde presende sus a 'u castelle. 'A facciate, cu rosone jè coronate da 'nu timbane ca ospitesce 'a statuette chiaamate ""Sante Miseriédde"".

Cchiù nnande accumenzarene a assè fore diverse Cetate-state lunghe 'a penisole Greche e lunghe le coste d'u Mar Gnure, in Sud Itaglie e in Anatolie, raggiungenne 'n'elevate grade de prosperità e ricchezze ca resultò jndr'à 'nu vere e probbie boom culturale cu espressiune jndr'à le cambe cchiù diverse, 'mbrà le quale l'architetture, 'u tiatre, 'a scienze e 'a felosofije, ca purtarene pure a 'a nascite d'a democrazie jndr'à l'Atene de l'età classeche.

Sus a 'u late sud stave 'a cappelle de sanda Marte 'nzippate jndr'à 'u 1432 da Jangele de Budaliciis, pò destinate a battistere. 'A tradiziona vole ca aqquà avera stà 'a cappelle de san Giuanne jndr'à Galilea, jndr'à quale avenèrene acchiate le spogghie pò idendificate cu chidde de san Catavete.